बालक गोविंद की आरंभिक शिक्षा-दीक्षा अल्मोड़ा में ही हुई। वे एक मेधावी छात्र थे। उन्होंने कक्षा आठ और दस की परीक्षा प्रथम श्रेणी में उत्तीर्ण की थी। सन 1905 में रैंजे कॉलेज, अल्मोड़ा से इंटरमीडिएट की परीक्षा उत्तीर्ण की। 18 वर्ष की अवस्था में उन्होंने सेंट्रल कॉलेज, इलाहाबाद में प्रवेश कर लिया। उन्हीं दिनों बंगाल, विभाजन के कारण भारतीय क्रांतिकारियों का खून उफान पर था। उस समय गोविंद ‘मैक्डॉनल हिंदू बोर्डिंग हाउस’ में रह रहे थे। वे भी इससे प्रभावित हुए।